A BARLANGI MEDVE HAZÁNKBAN. 
147 
zik, hogy a barlangi medvék tűz (! ?) vagy víz (?) elől menekedve, tömegesen 
bnjtak be a barlangba és ott aztán egyszerre pusztultak el. 
A bedellői csontbarlang egyik ismertetését olvasva, önkénytelenűl az 
jut eszünkbe, hogy leírójának szemei előtt, midőn a barlangban talált 
csontok odakerülésének mikéntjéről gondolkozott, a bibliai vízözön lebeg¬ 
hetett. Szerinte a barlangi medvék a növekedő víz elől menekedve, a bar¬ 
langba bújtak, de a víz oda is betört és a szegény medvék az utolsó mene¬ 
dékbe, a barlang magasabban fekvő oldalfülkéibe kapaszkodtak; azonban 
sorsukat ott sem kerülhették el, mert a viz odáig is felemelkedett, — meg- 
fúladtak; csontjaikat későbbén a víz a barlang mélyebb helyeire hordotta 
össze. 
A baligóczi csontbarlangban a csontok állítólag úgy gyűltek össze, 
hogy az állatok a barlang körül futkározva, véletlenül hullottak bele és ott 
/ 
aztán elpusztúltak. így vélekedik annak leírója. 
Azt hiszem, fölösleges bővebben megokolni, hogy a felhozott példákhoz 
hasonló magyarázatok, nem egyebek légből kapott okoskodásoknál. Nekem 
alkalmam volt Erdély területén és a Bihar-hegységben számos barlangot 
bejárni, de megvallom, hogy nagyobb tömegben hirtelen betóduló víznek 
vagy más katasztrófaszerü jelenségnek nyomát egyikben sem észlelhettem. 
Általában meg vagyok győződve, hogy barlangjaink már abban az időben is, 
a mikor bennök a barlangi medvek tanyáztak, majdnem kivétel nélkül 
olyanok és oly viszonyok közt voltak, mint ma. A mi ez őskori haj¬ 
lékokban változás itt-ott történt, az nagyon lényegtelen és legfeljebb egy-egy 
leszakadt sziklában, a csepegőkövek felszaporodásában vagy pedig, és ez a 
leggyakoribb, a kívülről behatoló esővíz hozta törmelékkel való beiszapolás- 
ban észlelhető. 
Azon körülmény, hogy egy és ugyanazon állathoz tartozó csontrészek 
állítólag sohasem találhatók együtt, a mi egyébiránt nincs bebizonyítva, és 
továbbá, hogy a csontok rendetlenül fekszenek egymás mellett, nagyon ter¬ 
mészetes jelenség. A barlangokban időnkint kimúlt medvék hullái a szabad 
felületen heverve, azokon elő állatok keresztűl-kasul mászkálhattak, dögevő 
állatok is hozzájuk férhettek és így egy és ugyanazon állathoz tartozó 
csontdarabok idővel nagyon széthányódhattak. 
Egyedül csak az oly barlangokban, melyeken keresztül patak folyik, 
nincs kizárva az a lehetőség, hogy a csontokat a megáradt patak vize eredeti 
fekvőhelyükből elmozdítva, a barlang más helyein rakta össze, vagy pedig 
azokat egészen ki is takarította ; ez az eset azonban, ha valahol csakugyan 
elöfordúl, nagyon ritka kivétel. 
* 
Európa különböző vidékein éppen úgy, mint hazánkban, a barlangok¬ 
ban felhalmozódott különböző barlanglakó állatok s köztük kiválóan a bar- 
(105) 10* 
